દેશભરમાં શ્વેતક્રાંતિની મિસાલ ઉભી કરનાર ગુજરાત કો-ઓપરેટીવ મિલ્ક માર્કેટિંગ ફેડરેશનમાં આજે ચૂંટણીનો ધમધમાટ શરૂ થયો છે. અંદાજે 27 કરોડનું ટર્ન ઓવર ધરાવતા આ ફેડરેશનમાં ચેરમેન કોણ બનશે? એને લઇને અટકળો તેજ બની છે. જોકે ભાજપની બહુમતી હોવાથી શ્વેતક્રાંતિમાં ભગવો રંગ જરૂર દેખાશે પરંતુ ચેરમેન પદ માટે બાહુબલીઓમાં ભારે ખેંચમતાણ હોવાની ચર્ચાઓ તેજ બની છે. આ સંજોગોમાં વાવ બેઠક પરથી હારેલા પૂર્વ મંત્રી શંકર ચૌધરી અને કોંગ્રેસમાંથી ભાજપમાં જોડાયેલા રામસિંહ પરમાર વચ્ચે ભારે રસાકસી હોવાનું જાણવા મળી રહ્યું છે.